CELEX: C2004/228/25
Language: et
Date: 2004-09-11 00:00:00
Title: Euroopa Kohtu otsus (teine koda) 15. juuli 2004 kohtuasjas C-213/03 (Cour de cassation'i eelotsusetaotlus): Syndicat professionnel coordination des pêcheurs de l'Etang de Berre et de la région versus Éléctricité de France (EDF) (Vahemere saastekaitse konventsioon (Barcelona konventsioon) — Vahemere kaitsmist maismaalt lähtuva saaste eest käsitlev protokoll — Artikli 6 lõige 3 — Heiteluba — Vahetu õigusmõju)

11.9.2004   
            
            
               ET
            
            
               Euroopa Liidu Teataja
            
            
               C 228/13
            
         
      EUROOPA KOHTU OTSUS
   
   (teine koda)
   15. juuli 2004
   kohtuasjas C-213/03 (Cour de cassation'i eelotsusetaotlus): Syndicat professionnel coordination des pêcheurs de l'Etang de Berre et de la région versus Éléctricité de France (EDF) (1)
   
   (Vahemere saastekaitse konventsioon (Barcelona konventsioon) - Vahemere kaitsmist maismaalt lähtuva saaste eest käsitlev protokoll - Artikli 6 lõige 3 - Heiteluba - Vahetu õigusmõju)
   (2004/C 228/25)
   Kohtumenetluse keel: prantsuse
   Kohtuasjas C-213/03, mille esemeks on Euroopa Kohtule EÜ asutamislepingu artikli 234 alusel Cour de cassation'i (Prantsusmaa) esitatud eelotsusetaotlus nimetatud kohtus pooleliolevas menetluses järgmiste poolte vahel: Syndicat professionnel coordination des pêcheurs de l'étang de Berre et de la région ja Électricité de France (EDF), Ateenas 17. mail 1980 sõlmitud ja Euroopa Ühenduste Nõukogu 28. veebruari 1983. aasta otsusega 83/101/EMÜ (EÜT L 67, lk 1) heaks kiidetud Vahemere kaitsmist maismaalt lähtuva saaste eest käsitleva protokolli artikli 6 lõike 3 ja nimetatud protokolli Siracusas 7. ja 8. märtsil 1996 toimunud täievoliliste esindajate konverentsil muudetud ja Euroopa Liidu Nõukogu 22. oktoobri 1999. aasta otsusega 1999/801/EÜ (EÜT L322, lk 18) heaks kiidetud artikli 6 lõike 1 tõlgendamiseks, on Euroopa Kohus (teine koda), koosseisus: koja esimees C. W. A. Timmermans, kohtunikud C. Gulmann, J.-P. Puissochet, J. N. Cunha Rodrigues ja R. Schintigen (ettekandja); kohtujurist D. Ruiz-Jarabo Colomer, kohtusekretär vanemametnik M. Múgica Arzamendi, teinud 15. juulil 2004 otsuse, mille resolutiivosa on järgmine:
   
               1)
            
            
               Ateenas 17. mail 1980 sõlmitud ja nõukogu 28. veebruari 1983 otsusega 83/101/EMÜ heaks kiidetud Vahemere kaitsmist maismaalt lähtuva saaste eest käsitleva protokolli artikli 6 lõige 3 ja nimetatud protokolli Siracusas 7. ja 8. märtsil 1996 toimunud täievoliliste esindajate konverentsil muudetud ja nõukogu 22. oktoobri 1999. aasta otsusega 1999/801/EÜ heaks kiidetud artikli 6 lõige 1 (pärast viimase jõustumist) omavad vahetut õigusmõju, nii et igal isikul, keda küsimus puudutab, on õigus nendele sätetele siseriiklikus kohtus tugineda.
            
         
               2)
            
            
               Nimetatud sätteid tuleb tõlgendada nii, et need keelavad pädeva siseriikliku ametiasutuse väljastatud loata Vahemerega ühenduses olevatesse soolastesse veekogudesse heitmete laskmise, mis ei ole küll mürgised, kuid millel on ebasoodne mõju merekeskkonna hapnikusisaldusele.
            
         
      (1)  EÜT C 158, 5.7.2003